open-index/open-wikipedia-markdown huggingface dataset:
Somalia

La **Somalia** [so-mà-lia] ('n somalu: Soomaaliya; Àrabbu: الصومال, As-Sumal) è nu Statu di l'Àfrica Livanti situatu ntô cornu d'Àfrica. Cunfina cû Gibbuti a nord, cu l'Etiopia a punenti e cû Kenya a sudovest; s'affaccia a nord supra lu Golfu di Aden e a livanti supra l'Ocèanu Innianu. Lu tirritoriu è pi na granni parti àridu e semi-àridu, câ ccizzioni dû sud, chi è cchiù firtili.

## Storia
Lu Paisi fu na culònia italiana nzinu â fini dâ sicunna guerra munniali. Pi na dicina d'anni fu nu prutitturatu ngrisi.
La Somalia comu statu ndipinnenti nascìu ntô 1960, di l'unificazzioni di Somalia Italiana e Somaliland. Doppu la ndipinnenza, lu paisi attravirsau tanti difficurtati pulìtichi e suciali e di l'anni '80 a oi arristau cu na cunnizzioni di guerra cìvili pirmanenti. La dittatura di Syad Barre duranu na vintina d'anni, nzinu â fini di l'anni '80. Ntô 1991 lu Somaliland ô nordovest dû paisi si pruclamau nnipinnenti, e quarchi annu cchiù tardu, ntô 1998 lu Puntland ô nordest du paisi si pruclamau puru iddu nnipinnenti.

## Attualità
Lu paisi cadiu ntî na fasi assai turbulenta, cu clan di fanatici chi alimentanu na guerrigghia cuntinua. L'Etiopia ntirviniu ntô 2006 pi circari di arristari la viulenza 'n Sumalia, pigghiannu lu cuntrollu di Mogadisciu, la capitali, ma lu cuntrollu riali durau picca.

Ntô 2008 la Somalia, e cchiù spicificamenti la riggiuni dû Puntland, divintau cèlibbri pi l'atti di piratiria ê danni di navi di ogni tipu chi traversanu lu mari nfacci â Somalia.

Catigurìa:Nazzioni
Catigurìa:Somalia
Aden Abdullah Osman Daar

**Aden Abdulle Osman Daar** (*Aaden Cabdulle Cusmaan Daar*) (natu ntô 1908 a Belet Weyne), è nu puliticanti somalu.

Ntô Frivaru 1944, si juncìu câ Lia dû giuvintù somalu, nu partitu nazziunalìsticu, chi stava luttannu pâ ndipinnenza pâ Somalia.  

Quannu Somalia riniscìu a addivintari ndipinnenti lu primu di giugnu dû 1960, vinni eliggiutu comu lur primu prisidenti dâ Somalia. Nni l'elezzioni di 1967  pirdìu la sò pusizzioni pi cuntu di Abdirashid Ali Shermarke.

Abdullah Osman Daar
Osman Daar, Aden Abdullah
Osman Daar, Aden Abdullah
Ossirvatoriu astronòmicu

Un **ossirvatoriu astronòmicu** è na struttura cû scopu di l'ossirvazzioni dû celu usannu strummenta astronòmichi. Giniralmenti lu sò nomu è associatu a l'istallazzioni di unu o cchiù telescopi.

## Vuci currilati
* Lista di l'ossirvatori astronòmici

## Liami sterni
* Ossirvatori astronòmici taliani

Catigurìa:Astronumìa
020

## Còdici
* **020** – Còdici chi disigna l'Ossirvatoriu astronòmicu di Nizza
* **020** – Prifissu tilifònicu di Londra
Cattidrali di San Giorgiu

*Cattidrali di San Giorgiu (Ferrara)
*Cattidrali di San Giorgiu (Rausa)
*Cattidrali di San Giorgiu (Muòrica)
Turi (disambigua)

* Turi (BA), cumuni 'n pruvincia di Bari
* Turi (rapper)
* Turi (filastrocca)
*Turi (nomu), nomu di pirsuna, chi currispunni a l'italianu *Salvatore*
Marian Rejewski

**Marian Adam Rejewski** (Bydgoszcz, 16 di austu 1905 – Varsavia, 13 di frivaru 1980) fu 'n matimàticu e crittografu pulaccu chi nta lu 1932 pi la prima vortati arriuscì a dicifràri li missàggia tedeschi criptati cun la macchina Enigma ideata di Arthur Scherbius. Lu successu di Rejewski permisi a li sò culleghi nglisi nta lu corsu di la secunna guerra munniali di poter decifrari pi nu certu periodu nu granni numeru di messaggi tedeschi, dannu n'impurtanti cuntributu a la scunfitta di la Girmania Nazzista.

Mentri studìa matimàtica a l'universitti di Poznań, Rejewski sequì nu corsu segretu di crittugafìa tenutu di l'Ufficiu Cifra di lu statu Maggiuri Pulaccu, unni travagghiau stabbirmenti di lu 1932. L'Ufficiu cifra avìa già ottenutu di li piccoli successi, e ncaricau Rejewski di studiari lu probblema. Pochi settimani dopu, Rejewski avìa già dedottu lu schema di funzionamentu nternu di la macchina tedesca. Assieme a dui colleghi matimàtici, Rejewski sviluppau na seri di tècnichi e di strumenti pi la addicifrazzioni di li messaggi, quali lu "ciclumetru" e la famosa Bomba.

Cinque settimani dopu l'invasioni di la Pulonia nta lu 1939, Rejewski e li sò culleghi presentaronu i sò studi supra la macchina Enigma a li culleghi di li servizzi segreti francisi e nglisi. Furonu sti urtimi, grazzi a lu straurdinariu cuntributu di lu matimàticu Alan Turing, chi nta lu corsu di la secunna guerra monniali addiederu lu massimu sviluppu a stu ricerchu, giungennu cun la propria "Bomba" (c'addivenne nta lu 1944 lu carculaturi Colossus) pi nu certu periodu a decifrari la maior parti di li dispacci tedeschi, finché chisti nun mudificaronu la macchina Enigma, aumentannu lu numeru di li rotura, e quinni di li possìbbili cumminazzioni.

Pocu tempu dopu lu scoppiu di lu cunflittu, li crittografi pulacchi venneru trasferiti 'n Francia, unni cuntinuaronu a cullaburari cun li sirvizzi sigreti francisi e nglisi. Furonu custretti a sfullari dopu l'uccupazzioni di la Francia a òpira di li Nazzisti nta lu giugnu di lu 1940, trasferennusi nta lu guvernu francisi di Vichy. Dopu ca la Francia venni tutarmenti uccupata nta lu nuvèmmiru di lu 1942, Rejewski e lu sò cullega matimàticu Henryk Zygalski s'arrifugiaronu 'n Inghirterra, passannu attraversu la Spagna.

'N Inghirterra travagghiaronu a na speciali unitati di l'Esercitu Pulaccu, addicifrannu codici tedeschi di minuri mpurtanza. Nta lu 1946 Rejewski fece arritornu di la sò famigghia 'n Pulonia e travagghiau comu cuntàbbili, mantenennu lu segretu supra li sò attivitati di crittugrafu finu a lu 1967. Murì 'n casa sò a Varsavia pi n'attaccu cardiacu, nta lu 1980. Nta la cittati natali di Bydgoszcz li sò cuncittadini arricanuscenti, li hannu addidicatu nu suggestivu munumentu.

## Talìa puru
*Sturia di lu computer
*Enigma
*Alan Turing
*Arthur Scherbius

Rejewski, Marian
Rejewski, Marian
Rejewski, Marian
Rejewski, Marian
Ibn Al Birr

**Ibn Al Birr** (Abû Bakr Muhammad Ibn Ali), filòsufu àrabbu nasciutu in Sicilia â fini dû dècimu sèculu. Studiau a Alissandria e a Mahdia. Â fini di l'èbbica kalbita s'arricampau arreri n Sicilia.

Catigurìa:Biografìi
Catigurìa:Àrabbi di Sicilia
Ibn Rachiq

**Ibn Rachiq **  canusciutu puru comu **Abu Ali Hasan** (Msila, 1000 - Mazzara o Marsala, 1070 o 1071) fu unu dî cchiù mpurtanti littirati àrabbi di l'unnicèsimu sèculu. Nasciu di nu schiavu grecu, forsi d'uriggini sicilianu. Vissi la sò vita â curti di Kairouan. Scrissi na *Cronica di Kairouan* e *Anmûdeg azzaman fi shuara al qyrawan (Lu mudellu cuntimpuraniu ntê pueti di Kairouan)*.

Scrissi magari i libbri *Quradat al-Dhahab fi Naqd Ash'ar al-Arab* *(frammenti d'oru* *nta critica* *dâ puisia arabba), shudud fi lougha (anomalìi nta lingua arabba), sajur al kalb (sajur u cani), qat'h al anfus (muzzafiatu), siru al surur (sigretu dâ felicità)*

La so vinuta n Sicilia, ggià vecchiu fu pi fuiri la riprissioni hilalita n Ifriqiya.

## Rifirimenti
*M. Amari - *Storia dei musulmani di Sicilia*, 1854.

Catigurìa:Biografìi
Catigurìa:Àrabbi di Sicilia
Cuzzata

La **cuzzata** è n'azzioni fatta cû la manu pi culpiri, cu ntesità chiù o menu forti, lu cozzu di l'armali, ca pò èssiri macari l'omu.

## Modu di diri
Quannu nà pirsona nesci dû varberi doppu ca si tagghia î capiddi cû la sfumatura àuta, s'usa dàricci nà **cuzzata** dicènnuci: *"Mi dissi tò [[patrozzu]], quattru jita ntô tô [[cozzu]]".*

## Azzioni simigghianti
Talìa:

Jangata - Manata - Pammata - Scòppula - Timpulata

Catigurìa:Cosi
Catigurìa:Cumpurtamentu umanu
Catigurìa:Azzioni umani
Catigurìa:Sucità
Pammata

La ** pammata **  è n'azzioni fatta cû la manu pi culpiri, cû ntesità chiù o menu forti, ‘n cristianu, nà cosa, n’uggettu. Idda veni fatta tinennu lu palmu di la manu apertu.

## [[Jochi]] fatti câ pammata

***Pammata** giappunisa: stu jocu si fa 'n tanti; unu si metti a brazza cunzerti, cu nà manu a parmu apertu ca nesci di sutta â scidda e rivorta versu û d'arreri; l'àutri jucatura si mettunu arreri a iddu e, a turnu o a casu, ci dununu nà granni **pammata** nta manu di chissu misu a brazza cunzerti comu dittu prima (la **pammata** veni data bedda forti); quannu lu jucatura ca ricivivu la **pammata** si vota, l'autri jiucatura girunu 'n ditu nta l'aria e si iddu nzetta cû fu, allura si metti sutta cu desi la **pammata**; anveci, si nun û nzetta, si metti n'àutra vota iddu stissu sutta.      
*Â **pammata**: stu jocu si fa chî figurini. Si mettunu chisti a mezzettu, tutti cû stissu versu e si pusizionunu 'n terra, o supra n'àutra supirfici; si duna vicinu a ssi figurini nà **pammata** 'n terra 'n modu ca lu spustamentu di l'aria fa rivurtari li figurini e chiddi ca s'arrinesci d'arrivurtari venunu vinciuti, mentri chiddi ca arrestunu ntô versu di com'èrunu prima, l'autru jucaturi prova câ **pammata** a fàrili rivurtari.

## Azzioni simigghianti
Talìa:

Cuzzata -  jangata - manata - Scòppula - Timpulata

Catigurìa:Cosi
Catigurìa:Cumpurtamentu umanu
Catigurìa:Azzioni umani
Catigurìa:Sucità
Sirvizza sicreti

Pi via dâ *sicritizza* di li **sirvizza sicreti**, c'eni quarchi difficultà a siparari li difinizzioni di *sirvizza sicreti*, *pulizzìa sicreta*, *aggenzia di intelligence* ecc. 
P'esempiu nu paisi putissi funnari nu sirvizzu sicretu cu putiri pulìtici (comu la ntercittazzioni) ma nun àutri. 
Na pulizzìa sicreta putissi èssiri d'aiutu ôn sirvizzu sicretu.
Li putiri e li còmpita di n'urganizzazzioni guvirnativa putìssiru siri n parti sicreta e n parti nun. L'urganizzazzioni putissi upirari apirtamenti ntî propi cunfini o sicretamenti a l'èstiru, o viciversa.

Catigurìa:Pulìtica
Catigurìa:Sicurizza
Catigurìa:Guerra
Catigurìa:Armi
Rouen

thumb|300px|Riva dritta.

**Rouen** è na citati dâ Francia, capitali dâ Riggiuni di l'Alta Nurmandia. La citati cunta circa 108.000 abbitanti.

## Musei
* Lu *[[Musée des beaux-arts]]* é lu museu di arte della città
* Lu *[[Musée maritime fluvial et portuaire de Rouen|Musée maritime fluvial et portuaire]]* é nu museu sulla historia dellu portu e la navigazzioni maritimi

## Nasciuti a Rouen
* Gustave Flaubert, scritturi dû XIX sèculu

## Lijami sterni
* Situ dâ città

Catigurìa:Citati dâ Francia
Musée maritime fluvial et portuaire de Rouen

thumb|Lu Hangar 13 unni è misu lu museu.

Lu **Musée maritime fluvial et portuaire** di Rouen ('n Francia) é nu museu supra la storia dû portu e dâ navigazzioni marìttima.

## Gallerìa

Mmàggini:Bateau à clin de la Basse-Seine, Musée maritime de Rouen.JPG

Mmàggini:Cale pompon 1.jpg

Mmàggini:Maquette du Petraia.jpg

Mmàggini:Rouen-Mus-Mar-bannen--w.jpg


## Autri pruggetti

## Liami sterni
* Pàggina principali dû museu

Catigurìa:Francia
Catigurìa:Mari
Catigurìa:Musei
Coppa d'America

La **Coppa d'Amèrica** (angrisi *America's Cup*) è lu cchiù cèlibbri trufeu ntô sport dâ vela e puru lu cchiù anticu trufeu sportivu pû quali si cumpeti ancora ê nostri jorna. 

La coppa, na brucca d'argentu, veni assignata ô vincituri di nu ncontru di novi rigati, tra dui yacht di dui nazzioni diffirenti, unu chi rapprisenta lu yacht club chi diteni la coppa e l'àutru chi sfida li ditinituri appoi aviri statu silizziunatu tra na cuorti di pritinnenti. 

L'edizzioni dû 2007 si jucau a Valencia, ntâ Spagna. La squatra chi difinniu cu successu lu tìtulu è Alinghi dû yacht club di Ginevra, 'n Svìzzira, chi vincìu l'edizzioni dû 2003 ntâ Nova Zelanda.

La 33èsima edizzioni si joca attorna a Valencia, ma a diffirenza di l'edizzioni pricidenti, si joca sulu tra Alinghi e BMW Oracle, chi pi na dicisioni di nu giudici miricanu, havi idda sula lu dirittu di pritenniri di navigari contra lu *defender* svìzziru.

## L'ùrtimi edizzioni
* 2010: Valencia, Spagna; vincituri: BMW Oracle (challenger)
* 2007: Valencia, Spagna; vincituri: Alinghi (defender).
* 2003: Auckland, Nova Zilanna; vincituri Alinghi (challenger).
* 2000: Auckland, Nova Zilanna; vincituri Team New Zealand (defender).

Catigurìa:Sport
Alinghi

**Alinghi** è lu nomu dû team svizziru vincituri dâ cuppa America a Auckland ntô 2003 e a Valencia ntô 2007. Lu sò prupritariu è lu mprindituri Ernestu Bertarelli, patruni dâ multinazzionali farmaceutica Serono.  Lu trufeu dâ cuppa America, ca è lu cchiù vecchiu trufeu dû munnu, ristau n Svìzzira nzinu ô 2010, quannu Alinghi persi contra BMW Oracle.

Catigurìa:Sport
Luna Rossa Challenge

**Luna Rossa** è lu nomu dâ barca dû yacht club di Punta Ala chi nta l'edizzioni dû 1999-2000 dâ America's Cup s'aggiudicau la cuppa Louis Vuitton. Nti l'edizzioni dû 2007 Luna Rossa si qualificau pâ finali dâ cuppa Louis Vuitton, ma fu eliminata dô Team New Zealand cu lu risultatu di 5-0.
BMW Oracle Racing

**BMW Oracle Racing** è nu team velicu americanu participanti â 32-esima edizioni dâ America's Cup chi si teni a Valencia ntô 2007, unni fu battutu n semifinali di l'italiani di Luna Rossa. 

Ntô 2010 BMW Oracle fu lu Challenger contra lu defender Alinghi e vincìu la 33èsima edizzioni dâ cuppa America.

;

Catigurìa:Vela
Coppa Louis Vuitton

La **coppa Louis Vuitton** è nu trufeu di vela chi si joca tra li yacht club chi pritènninu di sfidari lu *defender* dâ Coppa America. La finali di l'edizzioni 2007 jocata a pàrtiri dû primu di giugnu tra lu Team New Zealand e li taliani di Luna Rossa, havi vistu trionfari lu Tean New Zealand ppi 5-0.

## L'ùrtimi edizzioni
*2007: Valencia, Spagna; vincituri: Team New Zealand.
*2003: Auckland, Nova Zilanna; vincituri: Alinghi.
*2000: Auckland, Nova Zilanna; vincituri: Luna Rossa.

Catigurìa:Sport
Lucca

**Lucca** è na cità di circa 90000 abbitanti, capuluocu di la pruvincia omonima. Fa parti dâ Tuscana e s'attrova a circa 80 kilomitri a uccidenti ddi Firenzi e a vinti chilomitri dû mari Tirrenu. La cità è carattirizzata di na cinta muraria pussenti chi è ancora sana, e chi custituisci puru nu parcu cittadinu. Assai canusciuta è la *chiazza di l'anfitiatru*, na chiazza di forma ovali e cumpritamenti chiusa, cu sulu quattru trasuti sutta artrittanti archi. È la cità di Giàcumu Puccini.

Catigurìa:Cumuni dâ pruvincia di Lucca
Arnu

L' **Arnu** è lu terzu ciumi cchiù loncu d'Italia, doppu lu Po e lu Tèviri. Nasci ntî l'Appinnini e attraversa Firenzi e Pisa.

Catigurìa:Ciumi
Po

Lu **Po** è lu ciumi cchiù mpurtanti e cchiù longu dû tirritòriu talianu misura  652&nbsp;km .
È puru u ciumi cu a portata â foce massima, e u  5° ciumi europeo pi portata media  Nasci ntî l'Alpi dû Piemunti e attraversa tutta la chianura padana, ca pigghia lu nomu dû Po (*Padus* n latinu), jittànnusi ntô mari Adriaticu.

Catigurìa:Ciumi
Santo D’Arrigo

Munzignuri **Santo D'Arrigo**, dutturi in utroque iure, membru dê cavaleri dû Santu Sipolcru è û funnaturi di l'ICAM, Istitu Catechisticu di l'Annunciazzioni di Maria. Studiusu dû martiriu di Sant'Àita, ha scrivutu libbra sùpira stu suggettu.

D'arrigo
Bizzeffa

Ntô vecchiu sicilianu, la parola **bizzeffa** (o **buzzeffa**) significava "assai"; p'asempiu: *mi nni manciai a bizzeffa*.

Sta parola veni di l'àrabbu *bizef* ca voli diri macari "assai".

Catigurìa:Sprissioni siciliani
Arrunzata

La palora **arrunzata** voli diri fari na cosa cu supirficialità, senza attinzioni, senza ntiressi; pi asempiu, a un travagghiu fattu ‘n prescia e ‘n modu superficilali, ci si desi n’**arrunzata**.
 
Macari un cristianu o n’armali trattatu cu supirficialità veni **arrunzatu**; pi asempiu, si un cristianu nun veni pigghiatu ‘n cunziddirazzioni, ma veni trattatu ‘n modu supirificiali e senza dàrici nuddu cuntu, eni **arrunzatu**. 

Catigurìa:Cosi
Catigurìa:Cumpurtamentu umanu
Spìritu (alcool)

Cu la palora **spìritu** havi n'accizzioni di prudottu di midicina e ìnnica l'alcool etìlicu usatu pi disinfittari li firiti. Quannu s'attrova comu cuntinutu alcoolicu di na sustanza alimintari (vinu, birra, liquori, ecc.) la parola **spìritu** nun si usa, ma cchiutostu alcool. 
 

Catigurìa:Cosi
Emirates Team New Zealand

**Emirates Team New Zealand** è nu team vèlicu neozilannisi participanti â 32-èsima edizzioni dâ America's Cup chi si teni a Valencia ntô 2007, unni agghicau â finali, chi persi contra Alinghi. 

;

Catigurìa:Vela
Cozzu (bordu)

Lu **cozzu** è lu bordu di un corpu sòlidu; è la facci chiù stritta di na cosa, la parti di tagghiu.

Pi asempiu, na furma di pani a vastedda havi la facci supiriuri, la facci nfiriuri è lu **cozzu**: a tanti cristiani ci piaci lu **cozzu** dâ vastedda pirchì è la parti cchiù cruccanti.

Pi cozzu si po' arrifiriri puru alla parti n'arreri lu coddu, r'unni c'arrivanu li scuzzulati

Catigurìa:Cosi
Claude Monet

**Claude Monet** (14 di nuvèmmiru 1840 - 6 di dicèmmiru 1926) fu nu pitturi mprissiunisticu francisi. 

Catigurìa:Nasciuti ntô 1840
Catigurìa:Muruti ntô 1926
Catigurìa:Pittura francisi
Catigurìa:Mprissiunismu
Desafío Español 2007

**Desafio Español 2007** è nu team vèlicu spagnolu participanti â 32-èsima edizzioni dâ America's Cup chi si tinìu a Valencia ntô 2007. Fu eliminatu n semifinali dâ coppa Louis Vuitton dû Team New Zealand.

Catigurìa:Vela
Stringipettu

thumb|right|150px|Nà fìmmina cô stringipettu

Lu **stringipettu** o **reggipettu** è n'uggettu ca servi a li fìmmini  pi tèniri lu pettu àutu.
Iddu è fattu di dui coppi junciuti ntra d'iddi, unni vèninu uspitati li minni dâ fìmmina; ogni coppa  veni tirata versu l'àutu pi menzu di na britella e li dui britelli vèninu liati ntô cozzu o arredi ê spaddi.

## Urìggini
thumb|left|150px|N'anticu stringipettu
Anticamneti iddu era fattu cu na sèmprici pezza longa di cuttuni o àutru matiriali ca sirvìa pi nfasciari e strìngiri lu pettu, comu pi vulìrilu ammucciari, e di ddocu pigghiau lu nomu di  ***stringipettu***; 'n èbbichi muderni iddu cangiau la sò funzioni: nun chiù ammucciari, ma ammustrari, e anzi, cu arcuni di chissi fatti 'n modu particulari, lu **stringipettu** primmetti a li minni, macari ca sunnu nicareddi, d'appàriri chiù abbunnanti, chiù beddi e disiddiràbbili a l'occhiu dô màsculu.

Catigurìa:Cosi
Frank Zappa

**Frank Vincent Zappa** (21 di dicèmmiru 1940 — 4 di dicèmmiru 1993) fu un musicista statunitenzi d'orìggini siciliani.

Zappa, Frank
Zappa, Frank
Zappa, Frank
Pablu Neruda

**Pablu Neruda** (12 di giugnettu 1904 – 23 di sittèmmiru 1973) fu nu scritturi cilenu, mpignatu puliticamenti. Auturi principarmenti di puisìa, fu pi quarchi tempu 'n Italia 'n esiliu. 

Vincìu lu premiu Nobel pâ littiratura ntô 1971.

Neruda, Pablu
Neruda, Pablu
Neruda, Pablu
Neruda, Pablu
Neruda, Pablu
Lèsina

thumb|left|100px|’N paru di lèsina
La **lèsina** è nu ferru suttili e câ punta, ca servi a li scarpari ppi spurtusari e cùsiri lu coriu.

Catigurìa:Cosi
Seria B (palluni)

La **Seria B** di palluni è nu campiunatu nazziunali ca raggruppa li squatri di prufissiunisti di secunnu liveddu. Ogni annu lu campiunatu prumovi nu certu nùmmaru di squatri chi acchiananu n Seria A.

## Campiunatu
* Seria B di palluni 1992-1993
* Seria B di palluni 1993-1994
* Seria B di palluni 1994-1995
* Seria B di palluni 1995-1996
* Seria B di palluni 1996-1997
* Seria B di palluni 1997-1998
* Seria B di palluni 1998-1999
* Seria B di palluni 1999-2000
* Seria B di palluni 2000-2001
* Seria B di palluni 2001-2002
* Seria B di palluni 2002-2003
* Seria B di palluni 2003-2004
* Seria B di palluni 2004-2005
* Seria B di palluni 2005-2006
* Seria B di palluni 2006-2007
* Seria B di palluni 2007-2008
* Seria B di palluni 2008-2009
* Seria B di palluni 2009-2010
* Seria B di palluni 2010-2011
* Seria B di palluni 2011-2012
* Seria B di palluni 2012-2013
* Seria B di palluni 2013-2014
* Seria B di palluni 2014-2015

## Li squatri dî riggiuni di lingua siciliana
P'accamora nudda squatra dî riggiuni di lingua siciliana joca ntâ seria B, ntô passatu cci jucaru Catania, Palermu, Missina, Licata, Jaci, Sarausa, Reggina, Catanzaru, Cutroni, Lecci, Caddhìpuli, Brìndisi.

Catigurìa:Palluni
Ocèanu

L' **ocèanu** n giografìa è na parti dâ supirfici dâ Terra occupata di l'acqua e chi sipara li cuntinenti. Li tri ocèani dâ terra sunnu:

* Ocèanu Atlànticu 179.700.000 km&sup2;
* Ocèanu Innianu 106.100.000 km&sup2;
* Ocèanu Pacìficu 74.900.000 km&sup2;

L'ocèani e li mari cumminati cummìgghianu lu 70% dâ supirfici dâ Terra, zoccu è 360.700.000 di km². Di chisti 154.800.000 di km² sunnu nta l'emisferu sittintriunali e 205.900.000 di km² nta l'emisferu miridiunali.

Ntâ tradizzioni giografica anglusassuni lu Mari Glaciali Àrticu è classificatu puru comu l'Ocèanu Àrticu e tutti li mari ncostu di l'Antàrtidi videmma sunnu classificati comu Ocèanu Antàrticu.

## Pianeta blu
La Terra vista dû spazziu appari comu un "pianeta blu." La prisenza dî tanti ocèani chi cummìgghianu na granni parti dâ supirfici fa l'apparenza di stu culuri.

## Talìa puru
* Oceanugrafìa


Catigurìa:Giugrafìa
Kylie Minogue

**Kylie Ann Minogue** (Melbourne, 28 di maiu 1968) è na  cantanti di mùsica  pop e attrici australiana. 

È una di l'artisti pop cchiù pruduttivi, e è cunziddirata nu veru e propiu sex symbol dû novu millenniu. Nata di Ron e Carol Minogue, è la cchiù granni di tri figghi. Sò soru Dannii Minogue è na famusa cantanti e havi macari nu frati, Brendan.

## Vuci currilati
* Dannii Minogue

## Liami sterni
* Limbo, lu situ ngrisi cchiù famusu
* Kylie Minogue Celebrity Profile

Minogue, Kylie
Minogue, Kylie
Minogue, Kylie
Minogue, Kylie
Antuninu Guastaferru

Pitturi di Santa Catarina Villarmosa, natu l'annu 1736 mortu l'annu 1771 (forsi avvilinatu), li sò quatri s'attròvanu a la matrici e a lu comuni di santa catarina e qualchi òpira è nni li palazzi reali di Nàpuli. 'N onuri di stu catrinaru famusu ogni annu lu comuni organizza un cuncursu nazziunali di vari arti chiamatu appuntu "Città del pittore Guastaferro".

Guastaferru
Guastaferru
Camerun

Lu **Camerun** è nu statu di l'Àfrica cintrali, chi s'affaccia ntî l'Ocèanu Atlànticu. La sò capitali è Yaoundé.
Seria B

**Seria B** è lu tèrmini usatu pi tanti sport pi dinuminari lu campiunatu di secunnu liveddu. 

La sprissioni "(di) Seria B" s'havi passatu puru ntô linguaggiu currenti pi ndicari quarchiccosa di liveddu o qualitati nfiriuri. Ô cuntrariu, "(di) Seria A" ìndica, spissu cu na cunnutazzioni pusitiva, quarchiccosa di liveddu o qualitati supiriuri.

Arcuni dî Seri B cchiù canusciuti (ntra l'Italia:

* Seria B (cauciu)
* Seria B (palla a canistru)
* Seria B (pallannatu)
* Seria B (pallavvolu)
* Serie B (rugby)

Catigurìa:Sport
Rumanzu

La palora **rumanzu** veni dû tèrmini francisu anticu *romanz* oppuru *roman*, ca è nu accurzamentu dâ lucuzzioni latina *romanice loqui*, ca signìfica *parrari 'n lingua rumanza*, vali a diri na lingua ca addiveni dû latinu.

Li primi cosi scrivuti a vèniri chiamati "rumanzi" spùntanu ntô cuminciari dâ Littiratura francisa ca ancora nun s'arriniscìa a fàrisi abbidiri bona ammenzu a chiddi di l'àutri paisi eurupei ca hannu 'n cumuni la stissa matri lingua, zoè lu latinu.

Lu rumanzu si sparti dâ nuvella o dê cùntura pâ lunchizza e macari pô megghiu ntrizzamentu dê fatta, ca si vènunu cuntannu ntî tempi cchiù lonchi, vicenni e ambienti cchiù traficusi, cchiossai nùmmiru di pirsunaggi. Ci sunnu macari rumanzi curti, comu macari ci sunnu cùntura lonchi.

Catigurìa:Littiratura
Catigurìa:Gèniri littirari
Pedi d'aliva

L' **Olea europaea** (chiamatu **pedi d'aliva** o uliva) 'n Sicilia) è n'àrvuru semprivirdi ca pruduci alivi, cu rami futi e obbliqui e fogghi argèntii di forma obblunga arrutulati a li màrgini, tìpica dâ zona miditirrània.

Lu nomu dû fruttu chi pruduci e' alivu, aliva o uliva, di cui si nni strinci na qualità di ogghiu alimintari assai apprizzata. 'N Sicilia, comu puru ntô sud Italia e diversi àutri banni dû Meditirràniu, la produzzioni dâ uliva è una dî cchiù mpurtanti.

Catigurìa:Agricultura
Catigurìa:Chianti
Catigurìa:850 palori siciliani di basi
Końskowola

thumb|right|300px|Ccà s'attrova Końskowola

**Końskowola** è na citati di 2.188 abbitanti dâ Pulonia sud-urintali, s'attrova ntra Puławy e Lubblinu, ô quantu a Kurów, ntô ciumi Kurówka. È la capitali di nu cumuni autònumu ntra la cuntìa di Puławy e lu Vuivuddatu di Lubblinu.

Catigurìa:Citati dâ Pulonia
Leva finanziaria

La **leva finanziaria** si càrcula mittennu a rapportu li dèbbiti finanziari puliti cu la doti chi havi na fàbbrica.

Catigurìa:Ecunumìa
Giugnu 2007

**[[6 di giugnu]], martidìa**
*Roma: Pulèmichi pô casu dû ginirali Spiciali, licinziatu dû cuvèrnu. Lu votu di fiducia ô sinatu, alluntana pirora la crisi.
*Valencia: Luna Rossa perdi la finali dâ cuppa Louis Vuitton di vela contra Emirates Team New Zealand. Li neozilannisi s'hannu â ncuntrari tra na para di simani cû Alinghi pâ finali dâ coppa America.
*Rostock: Lu vertici dû G8 accuminza ntâ lucalitâ tudisca dû mar Balticu. Li temi pricnipali sunnu lu caviriamentu climaticu, lu Darfur, la situazzioni dâ nnipinnenza dû Kossovu, li missili chi la NATU voli nstallari 'n Pulònia e Ripùbblica Ceca.  
----
**[[13 di giugnu]], mercuridìa**
*Tel Aviv: Shimon Peres veni eliggiutu comu novu prisidenti di Israeli.
----  

**[[14 di giugnu]], jovidìa**
*Lampidusa: 400 immigrati extracumunitari sbarcanu ntâ nuttata cu na quattrina di barchi.
*Gaza: Li surdati di Hamas pigghianu lu cuntrollu dâ cità. Lu prisidenti palistinisi Abu Mazel, sciogghi lu cuvèrnu d'unitati nazziunali e prucrama lu statu d'emergenza.

----

**[[18 di giugnu]], lunidìa**
*Nuòtu: Â prisenza dû primu ministru Rumanu Prodi, na festa granni cèlibbra la Cattiddrali barocca dâ cità, chi ùnnici anni fa si sbracau doppu diversi jorna di acqua.
----
**[[25 di giugnu]], lunidìa**
*Seria A: Catania rinesci a ottèniri la firma dû purteri argintinu, Albano Bizzari.

----

**[[26 di giugnu]], martidìa**
*Sicilia: La calura dâ stati agghicau a punti eccezziunali di 46 gradi in Sicilia, causannu puru diversi ncendi.
---- 
**[[27 di giugnu]], mercuridìa**
*Londra: passaggiu di putiri tra Tony Blair e Gordon Brown, novu primu ministru Unitu|ngrisi.

----

**[[29 di giugnu]], venniridìa**
*Valencia: ntâ cità spagnola si curri la finali dâ Cuppa America di vela tra la squatra svìzzira di Alinghi e lu Team New Zealand. Accamadora li svizziri vinciunu 3-2. Vinci cu agghica prima a cincu rigati vinciuti.
----

 

## Viditi puru
* Maiu 2007
* Giugnettu 2007
* 2007
Catigurìa:Giugnu
Catigurìa:Nutizzî
Catigurìa:2007
Catigurìa:Abbinimenti
B

La **B** (chiamata **bbi** 'n sicilianu) è la secunna littra di l'alfabbetu latinu, e è la sò prima cunzunanti.
Omusissualitati

La palora **omusissualità** s'arrifirisci a l'attrazzioni sissuali e/o affittiva di quarchi pirsuna agghiri àutri dû sò stissu sessu; si diffirisci di l'eterusissualitati, ca signìfica l'attrazzioni agghiri genti di l'àutru sessu, e dâ bisissualitati, ca ìnnica l'attrazzioni pi genti di tutti dui sessi.

N'òmunu omusissuali è spissu qualificatu cu lu termini **gay** usatu ntî praticamenti tutti li lignui dô munnu. N sicilianu lu termini **frociu** è spissu utilizzatu, ma havi na cunnutazzioni nigativa. Na fìmmina omusissuali è qualificata di **lesbica**.

Tali difinizzioni riguàrdanu a l'àmmitu di l**'urientamentu sissuali** di l'òmu, distintu di l'idintitati di gèniri ntra cui ssi manifistazzioni cc'è videmma la transissualitati.

Catigurìa:Sucità
Catigurìa:Sissualitati
Catigurìa:LGBT
Vastianu

Lu nomu **Vastianu** o **Vastiana** (canusciutu macari ntâ forma **Mmastianu** e ntî chidda accurzata **Janu**) hà n'urìggini greca. Addiveni di la palora *Sebastòs* (Σεβαστός), ca significa *viniràbbili*, stu nomu pigghiau forza 'n Sicilia pê spagnoli ca purtanu la forma *Sebastián* ca vinni sicilianizzata appuntu ntî *Vastianu* e *Mmastianu*.

## Vuci cunzigghiati
*Noma siciliani

Catigurìa:Antropònimi
Parma

**Parma** è na cità di l'Emilia Rumagna. Sedi di nu ducatu nnipinnenti prima di l'unità di l'Italia, Parma divintau nu mpurtanti centru nnustriali, cèlibbri suprattuttu pi la pruduzzioni di cosi di manciari. È sedi di pristiggiusi ndustri ntô ramu di l'alimintazzioni (*Barilla*, *Parmalat*, *Consorziu dû Parmiggianu*, ecc.). Spicialità tipichi di Parma sunnu lu prosciuttu crudu di Parma, lu Parmiggianu Reggianu.

Catigurìa:Italia
Marèttimu

**Marèttimu** è cu Lèvanzu una dî tri ìsuli pricnipali di l'arcipèlacu di l'Ègadi a ovest dâ Sicilia. Lu paisi dû stissu nomu è na frazzioni di Favignana.

Catigurìa:Ìsuli dâ pruvincia di Tràpani
C

La **C** (chiamata **cci** 'n sicilianu) è la terza littra di l'alfabbetu latinu.

N fìsica, la littra *c* (scritta n minusculu) innica la vilucità dâ luci, chi currispunni a circa 299,792 km ô secunnu.
Attiliu

Lu nomu sicilianu **Attiliu** addiveni dû latinu *Attus*, oppuru *Appius*, ca va significannu *àvulu*, *catanannu*, *antinatu*.

## Vuci cunzigghiati
*Noma siciliani

Catigurìa:Antropònimi
Alexander Pushkin

**Aleksàndr Sergeevič Puškin** (Mosca 26 di maiu 1799 -San Pietruburgu 29 di jinnaru 1837), scritturi e pueta russu. Li sò òpiri ispiraru scritturi, cumpusitura e artisti russi e no e cuntribueru â nascira di na lingua russa littiraria.

Fu iddu l'auturi dâ virsioni littiraria dâ liggenna dâ storia cunvulsa tra Mozart e Salieri. Fu auturi puru di Eugeniu Onegin, na treggedia chi fu appoi misa n scena ntî n'opira di Ciaikovski.

Puschkin
Puschkin
Puschkin
Cubbismu

Lu **cubbismu** fu na currenti artistica di l'inizziu dû vintèsimu sèculu. Li sò manifestazzioni cchiù mpurtanti sâppiru n pittura e scultura e lu sò màssimu espunenti fu Pablu Picassu. e matteo paiella

Catigurìa:Arti
Georges Braque

Cu Pablu Picassu è cunsidiratu lu funnaturi dû cubbismu. 

Braque, George
Braque, Georges
Braque, Georges
Sufismu

Lu **sufismu** è una dî dinominazzioni chi si dèsiru pi disignari l'aspetti cchiù esotèrici di l'islam

Catigurìa:Riliggiuni
Hassan al-Kalbi

**Hassan al-Kalbi** (àrabbu الحسن بن علي بن أبي الحسين الكلبي) , (lu nomu cumpretu era probabbirmenti **Al Hasan ibn Ali ibn al-Husayn**) (m. 964) fu lu primu emiru Kalbita di Sicilia. Mannatu dû sceiccu fatimita, Ismâ`îl al-Mansûr bi-Nasr Allah ntô 948, rignau nzinu ô 964. Doppu chi li fatimiti si trasfireru ô Cairu la dinastia kalbita sviluppau n Sicilia l'ecunumia criannu nu centru marittimu di granni mpurtanza ntô miditirraniu.

Catigurìa:Storia siciliana
Catigurìa:Biografìi
Catigurìa:Cuvirnatura àrabbi di Sicilia
Leccu

*Taliati puru [[Leccu (disambigua)]]*

**Leccu** è na cità dâ Lummardìa, capuluocu di la pruvincia omonima. Havi na pupulazzioni di circa 47'000 abbitanti.

Catigurìa:Cumuna dâ pruvincia di Leccu
Equaturi (gioluggìa)

thumb|right|300px|L'equaturi tirrestri.

L**equaturi** o **aquaturi** è la lìnia mmagginaria chi tagghia nu pianeta 'n dui parti secunnu lu pianu pirpinniculari a l'assi di rotazzioni.

Ntâ Terra l'equaturi passa ppi l'Àfrica, l'Ocèanu Atlànticu, l'Amèrica dû Sud, l'Oceania e l'Ocèanu Innianu.

Catigurìa:Giugrafìa
Piotr Ilich Tchaikovsky

**Pëtr Il'ič Čajkovskij** - in russu: **Пётр Ильи́ч Чайко́вский** (7 di maiu 1840- 6 di nuvèmmiru 1893) fu nu cumpusituri russu. 

Fu auturi di diversi cumpusizzioni pi pianu e pi orchestra. Tra li sò sinfunìi la nummuru 6 è canusciuta cu lu nomu *Patetica* eggh'è forsi la cchiù canusciuta. E' auturi di nu *Capricciu italianu* e di na *musica napulitana*.

È auturi di l'òpiri *La riggina di picchi*, *Eugeniu Onegin* e *Mazepa*, cu libbretti ispirati ê stori di Pushkin. 

## Talìa puru
* Apirtura 1812
* Russi cèlibbri
* Eugeniu Onegin

Catigurìa:Nasciuti ntô 1840
Catigurìa:Muruti ntô 1893
Catigurìa:Cumpusitura
Henri de Toulouse-Lautrec

**Henri de Toulouse-Lautrec** (... - ...), pitturi francisi di l'inizziu dû vintesimu sèculu. Di statùra particularmènti vascìa vèni arricurdatu ppi l'immaggini pruvucanti ri ddi tièmpi tanticchia dicadenti a Pariggi ca trasfirìa ntâ li sò quatri.

Toulouse-Lautrec, Henri de
Àbbacu (càrculu)

L**'àbbacu** è na tavuledda usata di l'antichi pû càrculu aritmèticu. Veni chiamata macari badduttuleri.

Catigurìa:Càrculu
Accursiu (nomu)

**Accursiu** è un nomu propiu di pirsuna sicilianu maschili.

## Varianti
*Altirati: Accursu
*Fimminili: Accursia, Accursa.

## Etimoluggìa
Dû latinu *Accursius*, dirivatu di *accursus* ca signìfica "accùrriri".

## Onomàsticu
L'onomàsticu ricurri lu 16 di jinnaru 'n ricordiu di Sant'Accursiu.

## Santi e Biati
* Sant'Accursiu, protumàrtiri franciscanu, di l'Òrdini di li Minuri, ammazzatu 'n Maroccu cu Adiutu, Birardu, Ottuni e Petru.

## Pirsuni

* Accursio Montalbano, sinaturi talianu.
* Accursio Miraglia, sinnacalista, sicilianu di Sciacca (Ag), uccisu dâ mafia.

## Curiusitati

*È accintratu ntâ Sicilia, unni si cuncentra maiurmenti a Sciacca. Ntôn passatu nun ricenti, lu nomu, prisenti quasi sclusivamenti ntâ citadina giurgintina, hà statu cunzidiratu quasi na nnicazzioni di pruvinenza, na dinuminazzioni d'orìggini. Nta l'upinioni dâ pupulazzioni saccenzi tali diffusioni attrova spiegazzioni ntâ divuzzioni dâ citati versu la Madonna dû Succursu (XVI sèculu) di cui lu nomu Accursiu fussi n'altirazzioni. 'N rialtati lu nomu è anticidenti â nàscita di lu cultu Marianu, pi cui la sò diffusioni ntâ citati Sciacca è a mèttiri 'n rilazzioni cu la forti prisenza dî franciscani ntô tirritoriu citadinu sinu di l'arburi di l'òrdini riliggiusu.

Catigurìa:Antropònimi maschili
Catigurìa:Antropònimi
Catigurìa:Pòpulu
Catigurìa:Sicilia
Àbbacu (nomu)

**Àbbacu** è un nomu propiu di pirsuna sicilianu maschili. 

## Etimoluggìa
Forma siciliana di *Abacuc*, dirivata di l'ebbràicu *Habacuc*, signìfica "amplessu ardenti".

## Onomàsticu
L'onomàsticu ricurri lu 15 di jinnaru 'n ricordiu dû prufeta bìbblicu Habacuc.

## Santi e Biati
* Sant'Àbbacu, martirizzatu ntô III sèculu cu lu Frati Audifaci e li ginitura Mariu e Marta. Veni nvucatu pi guariri dî frevi. Lu s'arricorda lu 19 di jinnaru.

## Pirsuni

* Lu prufeta bìbbricu Habacuc campau attornu ô 600 a.C.

## Curiusitati

* Àbbacu ortri a èssiri nu nomu è nu tèrmini cu cchiù significati, taliati Àbbacu

Catigurìa:Antropònimi maschili
Catigurìa:Antropònimi
Catigurìa:Pòpulu
Catigurìa:Sicilia
Abbontiu

**Abbontiu** è un nomu propiu di pirsuna sicilianu maschili.

## Etimoluggìa
Forma siciliana dû nomu latinu *Abundius* dirivatu di l'aggittivu postclàssicu *abundus* ca signìfica "abbunnanti".

## Onomàsticu
Fistiggiatu abbituarmenti lu 2 d'aprili, havi comu data altirnativa - 'n ricordiu di Sant'Abbontiu, vìscuvu di Comu, mortu ntô 469 - lu 31 d'austu.

## Santi e Biati

*Sant'Abbontiu vìscuvu di Comu mortu ntô 469
*Sant'Abbontiu màrtiri cu Alissandru, Antìgunu e Furtunatu, cummimurati lu 27 di frivaru
*Sant'Abbontiu, ca fu manziunariu ntâ Cresia di San Petru a Roma, (14 d'aprili)
*Sant'Abbontiu prèviti, màrtiri a Còrduba 'n Spagna, (11 di giugnettu)
*Sant'Abbontiu màrtiri cu Sant'Ireneu a Roma, cummimurati lu 26 d'austu
*Sant'Abbontiu prisbìtiru, ca subbìu lu martiriu a Roma cu lu diaconu Abbunnanziu e àutri cumpagni di fidi, arricurdati lu 16 di sittèmmiru
*Sant'Abbontiu jaconu, martirizzatu cu lu santu prèviti Carpoforo, (10 di dicèmmiru)
*Sant'Abbontiu màrtiri, ammazzatu cu San Giustu, fistiggiati lu 14 di dicèmmiru.

Catigurìa:Antropònimi maschili
Catigurìa:Antropònimi
Catigurìa:Pòpulu
Catigurìa:Sicilia
Salvu Mònica

**Sarvu Mònica** (Spaccafurnu, 1917 - Sarausa, 7 di frivaru 2008) fu sculturi e pitturi. Dû 1944 travagghiau a Sarausa. Appi ricanuscimenti nazziunali di na certa mpurtanza e li sò scurturi si ponnu vìdiri 'n particulari a Spaccafurnu (*La Risistenza*) e a Sarausa (*La tissitura*).

## Liami esterni

* Cunteni na biografìa, riproduzzioni di sò òpiri, e na lista di ricanuscimenti.

Monica, Salvu
Cantunera

La **cantunera** è l'àngulu di na casa ca duna nizziu a na strata.
## Ntâ littiratura siciliana
Di *[[Centona]]* di Ninu Martogliu:

***Custurera***

Sutta lu Ponti, attagghiu Novaluci, 

a manu 'ritta, quasi a **cantunera**... 

ci sta na picciuttedda custurera, 

figghia di l'arma mia, chi cosa duci!

Catigurìa:Cosi
Darfur

Lu **Darfur** è na riggiuni â ovest dû Sudan. La pupulazzioni è discriminata dû cuvernu sudanisi, e lu prubblema dî rifuggiati custituisci unu dî prubblemi di pulìtica africana e ntirnazziunali cchiù gravi.
Rostock

thumb|200px|Lu centru di Rostock.

**Rostock** è na citati portuaria dâ Girmania sittintriunali, e s'affaccia supra lu Mari Bàlticu. Havi circa 200.000 abbitanti.

Catigurìa:Citati dâ Girmania
Scaudamentu climàticu

Lu **scaudamentu climàticu** è nu finòminu chi secunnu li scinziati si manifesta a livellu planetariu a càusa dû sviluppu di gas a effettu serra. Li cunziquenzi cchiù drammàtichi sunnu l'aumentu dî timpiraturi medi, lu sciogghimentu dî ghiacciai e lu susìrisi dû liveddu dû mari. Lu protocollu di Kyotu avissi a currèggiri lu finòminu a loncu tèrmini, ma paccamadora nun tutti li paisi ci adireru.

Catigurìa:Ecoluggìa
Cavaleri (cuntrada)

**Cavaleri** è na cuntrada ntô comuni di Sapunara ntâ pruvincia di Missina.

Havi chiù o menu 150 cristiani. C'è la piazza vicinu â ghiesa unni si fannu un saccu di beddi spittàculi nta stati. ô jornu li figghioli si ritròvanu ntâ piazza e giòcanu ô palluni oppuru pàrranu.

C'è puru lu campu di palluni aunni ci criscìu l'erba chi è ghiàuta un metru. Sutta dû campu ci sù dù campi di tennis câ riti rutta.

Catigurìa:Giugrafìa
Catigurìa:Sicilia
Rover

Nu **rover** è na màchina chi pò essiri guidata puru ntî strati e trazzeri accidintati. Pô puru attravirsari ciumi, deserti, e autri tirrena chi nurmalmenti sunnu di difficili accessu. Lu termini è usatu puru ntî l'esplorazzioni spazziali dû sistema sulari, unni li rovers foru già usati ntâ luna all'inizziu di l'anni '70 e supra Marti chiù ricintimenti.

## Talìa puru

*Spirit
*Opportunity
Nubbi di Oort

La **nubbi di Oort** è na riggiuni dû spazziu all'estremu cunfini dû sistema sulari. Si pensa chi è lu postu di unni li cumeti nun periòdichi vènunu di manera occasionali.

Catigurìa:Astronumìa
Usu di «GGHI» mmeci di «GLI»

L'usu dâ «GGHI» mmeci dû nessu «GLI» è nu finòminu tìpicu dâ lingua siciliana.

## Diffusioni

Sta "GGHI" è diffusa nta la maiuranza di l'àrii dâ Sicilia sarvu nta dui àrii unni s'attrova la «GLI» (la parrata di Giurgenti, ntâ Sicilia cintrali, e la parrata di Enna-Caltanissetta, ntâ Sicilia cintrali).

## Asempi

urgogliu -> urgogghiu

aglia -> agghia

figliu -> figghiu

quagliu -> quagghiu

famiglia -> famigghia

vogliu -> vogghiu

ecc.

## Rifirimenti ca ùsanu la «GGHI»

*Grammàtica di Pitrè, 1870
*Dizziunariu etimològgicu di Giarrizzo, 1989
*Vucabbulariu di Camilleri, 1998
*Grammàtica di Bonner, 2001
*Vucabbulariu di Lucio Zinna - Antares Editrice, 2002 

## Rifirimenti ca ùsanu la «GGHI» e la «GLI»

*Vucabbulariu di Piccittu, 1950-1980

## Rifirimenti ca ùsanu sulu la «GLI»

*Dizziunariu sicilianu-talianu di Luigi La Rocca

## Ntâ littiratura siciliana
**Ju Vogghiu pri Mugghieri...* di Ninu Martogliu:
::Baggianedda, la vo**gghi**u, giniusa,
::vucca di meli e fìmmina di paci;
**Li Passagagghi o Sia li Muschi e la Taràntula* di Giuvanni Meli:
::Dici na musca a l'àutra:
::"Sentu pi**gghi**àrimi dica,
::multu mi scannàlianu
::sti passaga**gghi**, amica".
** Senza Tìtulu* di Santu Calì:
::Cani fracchi c'allìccanu vintra**gghi**a
::Fràcita d'acqua e di ventu e nudda vuci
**La Morti* di Gnazziu Buttitta:
::Nun lu dici;
::ma quannu veni a pi**gghi**arinni
**A Lupa* di Gaitanu Cipolla
::dirumiti, fi**gghi** beddi,

::mi bu**gghi** nta lu pettu

**Na Casa Forti* di Alissandru Caldieru:
::Na casa forti
::susteni na fami**gghi**a,
::quannu trona e chiovi
::lu diluviu nun s'a pi**gghi**a.
*Dî pruverbi siciliani cugghiuti di Giuseppi Pitrè:
::Nni la testa d'un maiali, cc'è chi pi**gghi**ari e chi lassari; nni la testa d'un cuni**gghi**u, nenti lassu e nenti pi**gghi**u.

## Sicilianu standard usatu ntâ wikipedia

Raccumannamu d'usari la «GGHI» sarvu pi arcuni ccizzioni (palori taliani sicilianizzati ricentimenti).

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dâ «E» sulu quannu è accintata

## Diffusioni

Sparti d'arcuni àrii custeri di la Sicilia, la «E» veni usata sulu quannu è accintata.

## Rifirimenti ca ùsanu la «E» sulu d'accussì

*Grammàtica di Pitrè, 1870
*Dizziunariu etimològgicu di Giarrizzo, 1989
*Grammàtica di Bonner, 2001
*Vucabbulariu di Lucio Zinna - Antares Editrice, 2002 

## Rifirimenti ca nun ùsanu la «E» sulu d'accussì

*Vucabbulariu di Piccittu, 1950-1980
*Vucabbulariu di Camilleri, 1998

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Cu fa assai e nun cci abbada, sp**e**nni assai e nun cogghi biada.

::Tri cosi fannu l'omu riccu: Guadagnari e nun sp**è**nniri, prum**è**ttiri e nun att**è**nniri, accattari e nun vìnniri. 

::M**i**tt**e**nnu lu pani a li denti, la fami si risenti.

::M**e**tti grassura cà canciu natura. 

::Voi nun **è**ssiri guardatu? Nun m**è**ttiri novu usu. 

*La majuranza dî littirati siciliani ùsanu la «E» d'accussì.

## Sicilianu standard usatu ntâ wikipedia

Raccumannamu d'usari la «E» sulu quannu veni accintata, ma ci sunnu eccizzioni, a li voti si poti usari midemma la «E» nun accintata pi arcuni palori siciliani muderni.

Catigurìa:Lingua siciliana
Usu dâ dittungazzioni dâ «O» accintata

Stu finòminu (p'asempiu: l'usu di "p**uo**rtu" mmeci di "p**o**rtu" o l'usu di "n**ua**stru" mmeci di "n**o**stru") veni chiamatu macari *metafunèsi dâ «O» timàtica*.

## Diffusioni dâ dittungazzioni dâ "o" 'n "uo"

Comu ntô latinu (schola, rota, bonus, ecc.) e comu ntô corsu (bonu, cori, scola, ecc.), lu sicilianu rifiuta spissu stu dittongu dâ "o" (mentri lu talianu l'usa spissu). Li tri àrii siciliani unni s'attrova sta dittungazzioni di la «O» accintata sunnu la parrata di Giurgenti (Sicilia occidintali), la parrata di Enna-Caltanissetta (Sicilia cintrali) e la parrata di Ragusa (Sicilia urientali). E' puru prisenti stu finòminu nta la citati di Palermu (duvutu a la talianizzazzioni mpurtanti) mentri nun è prisenti nta lu restu di la pruvincia palirmitana.

## Esempi cu sta dittungazzioni

buonu (bonu)

prupuonu (pruponu)

puocu (pocu)

si puonu (si ponu, si ponnu)

truovu (trovu)

uora uora (ora ora)

uò jautrhi cosi (o àutri cosi)

uò shiuri (o ciuri)

vuogghiu (vogghiu)

uò no? (o no?)

## Rifirimenti ca ùsanu sta dittungazzioni

*Vucabbulariu di Piccittu, 1950-1980 (ma sulu p'ammustrati li variazzioni lucali)

## Rifirimenti ca nun ùsanu sta dittungazzioni

*Grammàtica di Pitrè, 1870
*Dizziunariu etimològgicu di Giarrizzo, 1989
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna - Antares Editrice, 2002 
*Vucabbulariu di Camilleri, 1998

## Diffusioni dâ dittungazzioni dâ "o" 'n "ua"

Stu finòminu s'attrova nta vari parrati siciliani (comu p'asempiu nta chidda di Vaddilurmu PA).

## Asempi cu sta dittungazzioni

cuamu (comu)

nuastru (nostru)

na puacu di (na pocu di)

vuannu (vonnu)

puannu (ponnu)

vuagghiu (vogghiu)

nnuamu (nnomu, nomu)

## Rifirimenti ca ùsanu sta dittungazzioni

## Rifirimenti ca nun ùsanu sta dittungazzioni
*Grammàtica di Pitrè, 1870
*Dizziunariu etimològgicu di Giarrizzo, 1989
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna - Antares Editrice, 2002 
*Vucabbulariu di Camilleri, 1998

## Ntâ littiratura siciliana
*Traduzzioni di William Shakespeare di Renzu Porcelli:
::si p'aviri u me affettu idda m'arrobbi,
::pi l'usu chi nni fai chi pozzu diri;
::ma fatti diri chi nganni sulu a tia,
::pigghiannu soccu lu to cori spreggia.
::Latru gintili, stu furtu t'abbonu,
::puru s'arrobbi a sula cosa chi haiu:
**Puisìa d'amuri* di Nat Scammacca
::Ora lu sai zoccu pò fari un omu
::siddu avi la so truppa a ciancu.
*Dî pruverbi siciliani cugghiuti di Giuseppi Pitrè:
::Cui b**o**nu simìna, megghiu arricogghi.

::Forti burrasca p**oc**u dura.

::C**o**mu mi canti ti s**o**nu.

## Sicilianu standard usatu ntâ wikipedia

Raccumannamu di nun usari sti dittungazzioni di la «O» accintata.

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu di «NZ» mmeci di «NS»

## Diffusioni

Nta tutti l'àrii di la Sicilia, la «NS» veni prununzata «NZ» (sarvu a Lìpari, nta l'Ìsuli Eoli, unni veni prununzata comu ntô spagnolu). 

## Asempi

pensi (penzi)

pinsarici (pinzàrici)

nsumma (nzumma)

considirari (cunzidirari)

insiriti (nziriti)

pinsati (pinzati)

munseddu (munzeddu)

cunsirvari (cunzirvari)

nsettu (nzettu)

pensu (penzu)

sensu (senzu)

cunsisti (cunzisti)

cunsunanti (cunzunanti)

pinsànnucci (pinzànnucci)

## Rifirimenti ca ùsanu la «NZ»

*Dizziunariu etimològgicu di Giarrizzo, 1989
*Vucabbulariu di Piccittu, 1950-1980
*Grammàtica di Bonner, 2001
*Vucabbulariu di Lucio Zinna - Antares Editrice, 2002 

## Rifirimenti ca ùsanu la «NS»
*Grammàtica di Pitrè, 1870
*Vucabbulariu di Camilleri, 1998

## Rifirimenti ca ùsanu tutti dui

*Dizziunariu di Luigi La Rocca, 2000

## Ntâ littiratura siciliana
*Traduzzioni di William Shakespeare di Renzu Porcelli:
::a idda perdu e tu amicu l'attrovi,
::iò perdu a tutti dui e stati **nz**èmmula

::Quannu tu rileggi, bonu dici
::a me parti chi a tia fu cu**nz**acrata.

::Iddu e i so diàvuli chi lu cu**nz**ìgghianu
::inchènnulu ogni notti di nutizzi,

::cu**nz**idirami nenti, e chi ti piaci
::chistu me nenti, 'ccussi tu m'accetti,
**Lamentu cubbu pi Rocca Ciravula* di Santu Calì:
::ca turnava fuddettu di li bòscura,
::chi pi**nzavi** di mia?
**Don Chisciotti e Sanciu Panza* di Giuvanni Meli:
::Siasi **nz**occu sia, rispusi Sanciu,
::una cosa è sicura ed evidenti,
**La Morti* di Gnazziu Buttitta:
::Nun è la morti chi scanta,
::è lu pi**nz**àrisi mortu,
::cu**nz**atu mmenzu la casa,
*Dî pruverbi siciliani di Giuseppi Pitrè:
::Mancia picca e campirai, parra picca e **nz**irtirai, spenni picca e arricchirai.

## Sicilianu standard usatu ntâ wikipedia

Raccumannamu d'usari la «NZ» mmeci di la «NS».

Catigurìa:Lingua siciliana
Usu dâ «D» davanti â «R»

## Diffusioni

Nta arcuni àrii di la Sicilia, la «DR» nizziali veni prununzata simpricimenti «R», ma nta la maiuri parti di la Sicilia la «D» arresta davanti a la «R» (p'asempiu: "dracuni", "dramma", "drappu", "droga", "dritta" sunnu cchiù usati di "'racuni", "'ramma", "'rappu", "'roga", "'ritta", ecc.).

## Rifirimenti ca ùsanu la «DR»

*Vucabbulariu di Piccittu, 1950-1980
*Vucabbulariu di Luigi La Rocca - Terzo Milennio, 2000
*Grammàtica di Bonner, 2001
*Vucabbulariu di Camilleri, 1998

## Rifirimenti ca ùsanu sulu la «R» livannu la «D»

*Dizziunariu etimològgicu di Giarrizzo, 1989
*Vucabbulariu di Lucio Zinna - Antares Editrice, 2002 

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Lu Signiuruzzu li cosi, li fici **dr**itti, vinni lu diavulu e li sturcìu. 

::Quannu ti voi fari gabbu di lu zoppu, bisogna chi tu fusi **dr**ittu.
*Traduzzioni di William Shakespeare di Renzu Porcelli:
:Sulu iddi sù torti, iò sugnu **dr**ittu

## Sicilianu standard usatu ntâ wikipedia

Raccumannamu d'usari la «DR» mmeci di la «R» sìmprici.

Catigurìa:Lingua siciliana
Usu dâ «G» davanti â «R»

## Diffusioni

Nta arcuni àrii di la Sicilia, la «GR» nizziali veni prununzata simpricimenti «R», ma nta la maiuri parti di la Sicilia la «G» arresta davanti a la «R» (p'asempiu: "gramma", "grana", "granni", "grazzi", "grecu", "gridari", "griddu", "grigghia", "grossu", "grutta" sunnu cchiù usati di "'ramma", "'rana", "'ranni", "'razzi", "'recu", "'ridari", "'riddu", "'rigghia", "'rossu", "'rutta" ecc.). Chistu succedi macari ntô nternu dî palori (p'asempiu: "làgrima/làcrima", "sigretu/sicretu" sunnu cchiù usati di "làrima", "siretu", ecc.).

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua asturiana ca havi li furmi:

llágrima / llárima  (zoè 'n sicilianu: "làcrima" o "làgrima", dû latinu "làcryma")

ecc.

## Rifirimenti ca ùsanu la «GR»

*Vucabbulariu di Piccittu, 1950-1980
*Dizziunariu etimològgicu di Giarrizzo, 1989
*Vucabbulariu di Camilleri, 1998
*Vucabbulariu di Luigi La Rocca - Terzo Milennio, 2000
*Grammàtica di Bonner, 2001
*Vucabbulariu di Lucio Zinna - Antares Editrice, 2002

## Rifirimenti ca ùsanu sulu la «R» livannu la «G»

Nuddu di li nostri rifirimenti leva la «G» davanti a la «R». 

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Lu pisu di l'anni è lu pisu cchiù **gr**anni.

::Megghiu porcu magru ca jaddina **gr**assa.

*Traduzzioni di William Shakespeare di Renzu Porcelli:
:ma chi di **gr**àpila spissu si varda

**Li Granci* di Giuvanni Meli:
::Un **gr**anciu si picava
::di educari li figghi,

## Sicilianu standard usatu ntâ wikipedia

Raccumannamu d'usari la «GR» mmeci di la «R» sìmprici, e lu raccumannamu p'evitari li cunfusioni comu "razzi" (razze) e "'razzi" (grazie).

Catigurìa:Lingua siciliana